Lav et referat af nedenstående tekst:

Tekst:
Læsøfærgen Margrete er tilbage i fast rutefart fra mandag morgen. Det oplyser Færgeselskabet Læsø på deres hjemmeside. Dermed sejler færgen fra Læsø klokken 06.00 og fra Frederikshavn igen klokken 07.20. Hele søndag har færgefarten ellers været uregelmæssig på grund af en færgeulykke lørdag aften. Her sejlede færgen Margrete ind i kajen i Frederikshavn, hvorefter reparationsarbejdet strakte sig over flere timer. Kaptajnen på færgen har oplyst, at han pludselig ikke kunne styre en af hovedmotorerne, da han skulle tage farten af færgen på vej ind mod kajen.

Referat:
Læsøfærgen Margrete sejler mandag morgen igen regelmæssigt efter en færgeulykke i weekenden.